Title: Regulament cabinet
Author: Daciana Toma
Last saved by: Al
Company: Medica Vol

REGULAMENT  DE  ORGANIZARE  ŞI  FUNCŢIONARE
A  CABINETULUI  MEDICAL

CAP. I  – DISPOZIŢII GENERALE

Art. 1. Denumirea cabinetului medical este „C.M.I. Dr. ....................................................................................................................” şi este unitatea sanitară care funcţionează conform Ordin nr. 153 din 26/02/2003 privind organizarea şi funcţionarea cabinetelor medicale şi a prezentului regulament.

Art. 2.
   (1) Cabinetul nu are personalitate juridică, functionând sub forma de CABINET MEDICAL INDIVIDUAL.
   (2) Adresa sediului cabinetului medical este Str. .................................................................................................................. nr. ..........., sector ..........., Bucureşti.

Art. 3. Cabinetul medical are o dotare  corespunzătoare, conform Ordin MS nr. 153 din 26/02/2003 (anexa medicină de familie) - (anexa la prezentul regulament).

CAP. II - OBIECT DE ACTIVITATE
 
Art. 4. Cabinetul medical are urmatoarele  obiecte de activitate:
   (1)	furnizarea  asistenţei medicale primare (curativă, preventivă);
   (2)	furnizarea  asistenţei medicale de  urgenţă;
   (3)	furnizarea de activităţi conexe actului medical.

 
CAP. III - PERSONALUL CABINETULUI MEDICAL
 
Art. 5. Personalul angajat trebuie să îndeplinească criteriile de competenţă , pregătire specifică şi confidenţialitate stabilite de legislaţia în vigoare.
 
Art. 6.
   (1)	Angajarea se face în funcţie de îndeplinirea condiţiilor de autorizare legală,  pe baza contractelor individuale de muncă sau a convenţiilor de colaborare, şi a contractului de confidenţialitate (anexe la prezentul regulament).
   (2)	Contractul individual de muncă şi convenţia de colaborare se încheie între salariaţi sau colaboratori şi medicul titular.
   (3)	Modalitatea de selectare a personalului angajat la acest cabinet medical privat se stabileşte de titularul cabinetului.
  
Art. 7. Personalul cabinetului medical (superior şi mediu) este acreditat şi asigurat profe-sional, conform legislaţiei în vigoare.

Art. 8. Reprezentantul legal al cabinetului  medical poate angaja, ca salariaţi sau colaboratori, medici şi alte categorii de personal medical, acreditaţi, precum şi personal auxiliar şi de altă specialitate .

CAP. IV - ORGANIZAREA ACTIVITĂŢII
 
Art. 9. Atribuţiile personalului se stabilesc în conformitate cu fişele postului (anexe la prezentul regulament) de către reprezentantul legal al cabinetului.
 
Art. 10.
   (1)	Activitatea cabinetului se desfăşoară după un program al cabinetului stabilit de reprezentantul legal al cabinetului şi respectat de tot personalul angajat al cabinetului.
   (2)	Programul cabinetului este alcătuit din: 
                              - program consultaţii  bolnavi cronici;
                              - program de tratamente sediu cabinet;
                              - program de curăţenie, dezinfecţie cabinet;
                              - program lucrari evidenţă medicală - raportare, statistică; 
                              - program de teren – la domiciliul pacienţilor (cronici şi urgenţe).
   (3)	Programul cabinetului (pe aceste secţiuni) este afişat şi este vizibil din exterior.
   (4)	Programul cabinetului (pe aceste secţiuni) este cuprins în anexele acestui regulament.
   (5)	Pentru perioadele de absenţă a medicului titular, pacienţii sunt îndrumaţi către un medic înlocuitor. Între medicul titular şi medicul înlocuitor se stabileşte o convenţie de înlocuire în condiţiile legii. Numele medicului înlocuitor, programul de activitate, adresa şi numărul de telefon se afişează la cabinet. 
 
Art. 11. Medicul titular al cabinetului alcătuieşte un plan de monitorizare a funcţiilor vitale a pacienţilor cronici, nedeplasabili şi poate delega personalul mediu, la domiciliul acestora, pentru urmărirea acestui plan.
 
Art. 12. Personalul cabinetului respectă cu stricteţe atribuţiile şi obligaţiile cuprinse în fişa postului, contractul de confidenţialitate, precum şi standardele şi criteriile de calitate din legislaţia medicală.

CAP. V - RELAŢIA DREPTURI PACIENŢI - PERSONAL CABINET

a) Dreptul la informare al pacientului

Art. 13. Personalul cabinetului informează pacientul cu privire la serviciile medicale disponibile, a medicaţiei administrate şi a intervenţiilor medicale propuse, a riscurilor potenţiale şi a alternativelor existente. 
 
Art. 14. Pacientul are dreptul să refuze sau să oprească o intervenţie medicală asumându-şi, în scris, răspunderea pentru decizia sa; consecinţele refuzului sau ale opririi actelor medicale trebuie explicate pacientului.  
 
 Art. 15. Consimţământul pacientului este obligatoriu pentru recoltarea, păstrarea, folosirea tuturor produselor biologice prelevate din corpul său.

 Art. 16. Consimţământul pacientului este obligatoriu în cazul participării sale în învăţă-mântul medical clinic şi la cercetarea ştiinţifică.
  
Art. 17. Pacientul nu poate fi fotografiat sau filmat în cabinet fără consimţământul său, cu excepţia cazurilor în care imaginile sunt necesare diagnosticului sau tratamentului şi evitării suspectării unei culpe medicale.  

b) Dreptul la confidenţialitatea informaţiilor şi viaţa privată a pacientului 
 
Art. 18. Toate informaţiile privind starea pacientului, rezultatele investigaţiilor, diagnosticul, prognosticul, tratamentul, datele personale sunt confidenţiale chiar şi după decesul acestuia.
 
Art. 19. Informaţiile cu caracter confidenţial pot fi furnizate numai în cazul în care pacientul îşi dă consimţământul explicit sau dacă legea o cere în mod expres. 

c) Alte drepturi pacient
 
Art. 20. Pacientul poate oferi angajaţilor sau cabinetului  unde a fost îngrijit plăţi suplimen-tare sau donaţii, cu respectarea legii. 

Art. 21. Cabinetul elibereaza chitanţă fiscală pentru orice act sau serviciu medical care nu este cuprins în contractul cu Casa de Asigurări de Sănătate.

d) Alte drepturi personal cabinet
 
Art. 22. Personalul cabinetului poate refuza înscrierea sau menţinerea pe lista de asiguraţi a pacienţilor care nu se comporta civilizat, care refuză sau nu respectă tratamentele.

CAP. VI - ADMINISTRAREA VENITURILOR ŞI CHELTUIELILOR

Art. 22. Cabinetul medical are cont bancar. Dreptul de semnătură în bancă aparţine reprezentantului legal al cabinetului. Acesta poate împuternici şi o altă persoană cu dreptul de semnătură în bancă. 

Art. 23.
   (1)	Activitatea de contabilitate a cabinetului se desfaşoară în partidă simplă conform Legii Contabilităţii;
   (2)	Activitatea  de contabilitate a cabinetului este susţinută în totalitate de personal special calificat, prin  contract de prestari servicii de contabilitate sau contract individual de muncă.
   (3)	Contractul de furnizare servicii contabile sau contractul individual de muncă precizeaza responsabilitatea în totalitate a prestatorului de servicii contabile în furnizarea exactă (către organele abilitate) de date şi situaţii (bilanţuri) şi  impunerea impozitului pe profit.
  
Art. 14.
   (1)	Veniturile cabinetului medical pot fi :
       - venituri per capita;
       - venituri  per serviciu;
       - venituri directe (coplată acte servicii medicale, extra LASS, contracte, etc.);
       - donaţii;
       - sponsorizări;
       - mecenat.
   (2)	Cabinetul medical efectuează operaţiuni de încasări (pentru servicii medicale directe, acte medicale, etc.) cu eliberarea obligatorie a chitanţelor fiscale, şi  respectarea a normati-velor de disciplină financiară stabilite prin actele normative în vigoare.
 
Art. 15. Cheltuielile efectuate pentru perfecţionare continuă, investiţii, dotări şi alte utilităţi necesare înfiinţării şi funcţionării cabinetului medical, se scad din veniturile realizate.

CAP. VI – DISPOZIŢII FINALE
 
Art. 16. Cabinetul medical dispune de ştampilă şi siglă proprie.  
 
Art. 17. Cabinetul medical are arhivă proprie în care păstrează toate documentele care-i atestă activitatea, conform normelor legale.

Art. 18. Prezentul regulament de organizare şi funcţionare a acestui cabinet medical de drept, cu legile şi actele normative de specialitate în vigoare, reprezintă documentul care va fi respectat de către tot personalul cabinetului medical

 
 
REPREZENTANT LEGAL CABINET
Dr. .........................................................................................................................

ASISTENT MEDICAL
As.med. .........................................................................................................................